b'\n_START_ARTICLE_\nAleksandras Janas Jablonovskis\n_START_SECTION_\nBiografija\n_START_PARAGRAPH_\nLenkijos magnat\xc5\xb3 Jablonovski\xc5\xb3 gimin\xc4\x97s atstovas, herbo \xe2\x80\x9ePrus\xe2\x80\x9c savininkas. Kar\xc5\xabnos did\xc5\xbeiojo etmono ir Krokuvos ka\xc5\xa1teliono Stanislavo Jano Jablonovskio (1634\xe2\x80\x931702) ir Marianos Kazanovskos (1643\xe2\x80\x931687) antrasis s\xc5\xabnus. Broliai\xc2\xa0\xe2\x80\x93 Janas Stanislavas ir Stanislavas Karolis._NEWLINE_Kartu su vyresniuoju broliu Janu Stanislovu mok\xc4\x97si j\xc4\x97zuit\xc5\xb3 kolegiume, Lvove ir Prahoje, po to keliavo po Vakar\xc5\xb3 Europos \xc5\xa1alis. 1685 metais gyveno Pranc\xc5\xabzijoje, kur studijavo astronomij\xc4\x85. 1687 metais gavo valdyti Korsuno ir Busko seni\xc5\xabnijas. 1693 metais gavo Kar\xc5\xabnos did\xc5\xbeiojo v\xc4\x97liavininko pareigyb\xc4\x99._NEWLINE_1695 metais dalyvavo m\xc5\xab\xc5\xa1yje su Krymo totoriais netoli Lvovo, 1697 metais savo t\xc4\x97vo buvo i\xc5\xa1si\xc5\xb3stas \xc4\xaf \xc5\xbeyg\xc4\xaf prie\xc5\xa1 Krymo totori\xc5\xb3 b\xc5\xabrius. 1703 metais buvo i\xc5\xa1rinktas pasiuntiniu \xc4\xaf seim\xc4\x85._NEWLINE_\xc5\xa0iaur\xc4\x97s karo metu Kar\xc5\xabnos didysis v\xc4\x97liavininkas Aleksandras Janas Jablonovskis pastoviai keit\xc4\x97 politin\xc4\x99 orientacij\xc4\x85, i\xc5\xa1 prad\xc5\xbei\xc5\xb3 palaik\xc4\x97 August\xc4\x85 Stipr\xc5\xb3j\xc4\xaf, po to Stanislov\xc4\x85 Le\xc5\xa1\xc4\x8dinsk\xc4\xaf._NEWLINE_1702 metais vadovaudamas savo kariniam b\xc5\xabriui dalyvavo kazok\xc5\xb3 sukilimo vadovaujamo Semiono Palijos Ukrainoje numal\xc5\xa1inime. Prisijung\xc4\x97 prie Tarnogrado konfederacijos, 1716 metais buvo i\xc5\xa1rinktas Rusijos vaivadijos fiskaliniu teis\xc4\x97ju. Buvo i\xc5\xa1rinktas pasiuntiniu nuo Galicijos \xc5\xbeem\xc4\x97s \xc4\xaf 1720 ir 1722 met\xc5\xb3 seim\xc4\x85.'